Source: http://legislatie.just.ro/Public/DetaliiDocumentAfis/28639
Timestamp: 2019-10-23 08:37:04+00:00
Document Index: 29350173

Matched Legal Cases: ['HOTĂRÂRE nr. 460', 'Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8']

HG 460 09/05/2001 - Portal Legislativ
HOTĂRÂRE nr. 460 din 9 mai 2001privind punerea în circulaţie a noilor tipuri de paşapoarte româneşti
În temeiul prevederilor art. 107 din Constituţia României şi ale art. 28 din Ordonanţa Guvernului nr. 65/1997 privind regimul paşapoartelor în România, aprobată cu modificări prin Legea nr. 216/1998,Guvernul României adoptă prezenta hotărâre. + Articolul 1 (1) Se stabilesc noile tipuri de paşapoarte româneşti prezentate în anexele nr. 1-5. ... (2) Punerea în circulaţie a noilor tipuri de paşapoarte se face de autorităţile abilitate prin lege, după epuizarea stocului existent la data intrării în vigoare a prezentei hotărâri. ... + Articolul 2 (1) Paşapoartele eliberate până la data intrării în vigoare a prezentei hotărâri, aflate asupra deţinătorilor, vor fi retrase treptat din circulaţie. ... (2) Valabilitatea paşapoartelor prevăzute la alin. (1) nu se mai prelungeşte după punerea în circulaţie a noilor tipuri de paşapoarte. ... + Articolul 3 (1) Pentru confecţionarea noilor tipuri de paşapoarte se abilitează Secretariatul General al Guvernului, prin Regia Autonomă "Administraţia Patrimoniului Protocolului de Stat", în calitate de producător, să organizeze licitaţie publică internaţională, în colaborare cu Ministerul Administraţiei Publice, Ministerul de Interne, Ministerul Afacerilor Externe şi Ministerul Finanţelor Publice. ... (2) Licitaţia publică se organizează, în condiţiile legii, în vederea desemnării unui furnizor unic care va asigura: ... a) confecţionarea şi livrarea unui prim lot de un milion de paşapoarte simple de tip nou, realizate în conformitate cu cerinţele Uniunii Europene, pentru facilitarea integrării României în structurile acesteia; ... b) livrarea echipamentelor necesare pentru emiterea şi citirea optică a noilor tipuri de paşapoarte; ... c) livrarea utilajelor tipografice, tehnologiilor, materiilor prime şi materialelor necesare în vederea producerii în România a noilor tipuri de paşapoarte, după epuizarea lotului de un milion de paşapoarte simple prevăzut la lit. a). ... + Articolul 4Se aprobă caietul de sarcini şi instrucţiunile de participare la licitaţia publică, prevăzute în anexele nr. 6 şi 7*).----------------- Notă ... *) Anexele nr. 6 şi 7 se comunică instituţiilor interesate. + Articolul 5Sumele necesare pentru finanţarea operaţiunilor prevăzute la art. 3 alin. (2) se asigură de furnizorul declarat câştigător în urma licitaţiei publice şi se restituie acestuia de producător, pe măsura eliberării paşapoartelor către beneficiarii interni. + Articolul 6 (1) Paşapoartele se eliberează titularului după achitarea costului paşaportului, al operaţiunilor de emitere a acestuia şi a taxelor consulare, stabilite potrivit reglementărilor legale. ... (2) Costul paşapoartelor şi taxele consulare percepute în lei pentru eliberarea paşapoartelor în ţară sau în străinătate se încasează prin unităţile Casei de Economii şi Consemnaţiuni, prin Banca Comercială Română - S.A. şi prin alte bănci abilitate, în baza convenţiilor încheiate cu acestea, precum şi prin unităţi ale trezoreriei statului. ... (3) Costul paşapoartelor şi taxele consulare percepute în dolari S.U.A. sau în moneda ţării de reşedinţă pentru eliberarea paşapoartelor în străinătate se încasează de către misiunile diplomatice şi oficiile consulare, potrivit instrucţiunilor emise de Ministerul Afacerilor Externe. ... (4) Unităţile Casei de Economii şi Consemnaţiuni, Banca Comercială Română - S.A. şi celelalte bănci abilitate, precum şi unităţile trezoreriei statului şi Ministerul Afacerilor Externe virează costul paşapoartelor în contul Regiei Autonome "Administraţia Patrimoniului Protocolului de Stat", iar veniturile realizate din taxele consulare, în lei, la bugetul de stat, potrivit legii. Taxele consulare încasate în valută pentru serviciile prestate în străinătate de misiunile diplomatice şi oficiile consulare se reţin de Ministerul Afacerilor Externe şi se utilizează în regim extrabugetar, potrivit Ordonanţei Guvernului nr. 33/1996 (aprobată şi modificată prin Legea nr. 33/1997). ... + Articolul 7Anexele nr. 1-7 fac parte integrantă din prezenta hotărâre. + Articolul 8Pe data intrării în vigoare a prezentei hotărâri se abrogă Hotărârea Guvernului nr. 757/1993 privind punerea în circulaţie a noilor tipuri de paşapoarte româneşti, publicată în Monitorul Oficial al României, Partea I, nr. 24 din 26 ianuarie 1994.PRIM-MINISTRUADRIAN NĂSTASEContrasemnează:----------------Ministrul administraţiei publice,Octav CozmâncăMinistru de interne,Ioan RusMinistrul pentru coordonareaSecretariatului General al Guvernului,Petru Şerban Mihăilescup. Ministrul afacerilor externe,Mihnea Moţoc,secretar de statMinistrul integrării europene,Hildegard Carola PuwakMinistrul finanţelor publice,Mihai Nicolae Tănăsescu + Anexa 1TIPUL DE PAŞAPORT SIMPLU Culoarea copertei: - Roşu închis Mărimea: - 125 x 88 mm Numărul de pagini: - 32 Seria paşaportului: - Perforată pe toate filele, exclusiv pe fila informatizată - Tipărită pe paginile 3 şi 32 Numerotarea paginilor: - Tipărită în partea de jos a fiecărei pagini Filă informatizată: - Prinsă prin coasere în carnet în momentul confecţionării - Datele de identitate a titularului (numele, prenumele, data naşterii, locul naşterii, data şi organul emitent, data valabilităţii, codul numeric personal - C.N.P.) - Cetăţenia - Seria paşaportului - Semnătura titularului - Datele informatizate citibile optic - Fotografia titularului digitalizată direct pe fila informatizată Protecţia filei informatizate: - Film special multistrat laminabil Pagini rezervate pentru menţiuni ale autorităţilor române: - Semne particulare - Domiciliu - Prelungirea valabilităţii - Însoţitori Pagini pentru vize Pagina cuprinzând instrucţiuni, obligaţii Hârtie: - Specială, filigran, elemente de siguranţă. + Anexa 2TIPUL DE PAŞAPORT DIPLOMATIC Culoarea copertei: - Neagră Mărimea: - 125 x 88 mm Numărul de pagini: - 32 Seria paşaportului: - Perforată pe toate filele, exclusiv pe fila informatizată - Tipărită pe paginile 3 şi 32 Numerotarea paginilor: - Tipărită în partea de jos a fiecărei pagini Fila informatizată: - Prinsă prin coasere în carnet în momentul confecţionării - Datele de identitate a titularului (numele, prenumele, data naşterii, locul naşterii, data şi organul emitent, data valabilităţii, codul numeric personal - C.N.P.) - Cetăţenia - Seria paşaportului - Semnătura titularului - Datele informatizate citibile optic - Fotografia titularului digitalizată direct pe fila informatizată Protecţia filei informatizate: - Film special multistrat laminabil Pagini rezervate pentru menţiuni ale autorităţilor române: - Prelungirea valabilităţii - Însoţitori Pagini pentru vize Pagina cuprinzând instrucţiuni, obligaţii Hârtie: - Specială, filigran, elemente de siguranţă. + Anexa 3TIPUL DE PAŞAPORT DE SERVICIU Culoarea copertei: - Albastru închis Mărimea: - 125 x 88 mm Numărul de pagini: - 32 Seria paşaportului: - Perforată pe toate filele, exclusiv pe fila informatizată - Tipărită pe paginile 3 şi 32 Numerotarea paginilor: - Tipărită în partea de jos a fiecărei pagini Fila informatizată: - Prinsă prin coasere în carnet în momentul confecţionării - Datele de identitate a titularului (numele, prenumele, data naşterii, locul naşterii, data şi organul emitent, data valabilităţii, codul numeric personal - C.N.P.) - Cetăţenia - Seria paşaportului - Semnătura titularului - Datele informatizate citibile optic - Fotografia titularului digitalizată direct pe fila informatizată Protecţia filei informatizate: - Film special multistrat laminabil Pagini rezervate pentru menţiuni ale autorităţilor române: - Prelungirea valabilităţii - Însoţitori Pagini pentru vize Pagina cuprinzând instrucţiuni, obligaţii Hârtie: - Specială, filigran, elemente de siguranţă. + Anexa 4TIPUL DE PAŞAPORT CONSULAR Culoarea copertei: - Verde închis Mărimea: - 125 x 88 mm Numărul de pagini: - 12 Seria paşaportului: - Tipărită pe fiecare pagină în partea de jos Numerotarea paginilor: - Tipărită pe fiecare pagină în partea de sus Pagina cu datele de identificare: - Fotografia titularului (aplicată pe pagină) - Numele, prenumele, data naşterii, locul naşterii - Organul emitent - Data expirării Pagini rezervate pentru menţiuni ale autorităţilor române: - Semne particulare - Semnătura titularului - Domiciliul - Prelungirea valabilităţii - Însoţitori Pagini pentru vize Pagina cuprinzând instrucţiuni, obligaţii Hârtie: - Specială, filigran, elemente de siguranţă. + Anexa 5 -----------